CELEX: E2011P0012
Language: bg
Date: 2011-09-13 00:00:00
Title: Дело, заведено на 13 септември 2011 г. от Asker Brygge AS срещу Надзорния орган на ЕАСТ (Дело E-12/11)

10.11.2011   
            
            
               BG
            
            
               Официален вестник на Европейския съюз
            
            
               C 325/9
            
         Дело, заведено на 13 септември 2011 г. от Asker Brygge AS срещу Надзорния орган на ЕАСТ
   (Дело E-12/11)
   2011/C 325/05
   На 13 септември 2011 г. пред Съда на ЕАСТ бе заведено дело срещу Надзорния орган на ЕАСТ от Asker Brygge AS, представлявано от Thomas Nordby (адвокат) и Espen Bakken (адвокат) от Arntzen de Besche Advokatfirma AS, Bygdøy allé 2, 0204 Oslo, Norway.
   Ищецът изисква от Съда на ЕАСТ:
   
               1.
            
            
               Да обяви за невалидни членове 1 и 2 от Решение на Надзорния орган на ЕАСТ № 232/11/COL;
            
         
               2.
            
            
               Да нареди на Надзорния орган на ЕАСТ да поеме разходите по съдебното производство.
            
         
      Правен и фактологичен контекст и правни аргументи, приведени в подкрепа:
   
   
               —
            
            
               В своето Решение № 232/11/COL от 13 юли 2011 г. относно известието за продажба на земя в Nesøyveien 8, gnr. 32 bnr. 17, в община Asker, Надзорният орган на ЕАСТ констатира, че продажбата представлява държавна помощ по смисъла на член 61, параграф 1 от Споразумението за ЕИП и че тя подлежи на възстановяване.
            
         
               —
            
            
               Ищецът иска отмяната на обжалваното решение.
            
         
               —
            
            
               Ищецът твърди по-специално, че Надзорният орган на ЕАСТ:
               
                           —
                        
                        
                           е приложил неправилно разпоредбите на член 61, параграф 1 от Споразумението за ЕИП в своята оценка на това дали Asker Brygge е получил икономическо предимство по смисъла на член 61, параграф 1 от Споразумението за ЕИП,
                        
                     
                           —
                        
                        
                           е допуснал грешка в своята оценка на съответния период от време, който служи за база за изчисляване на това дали е предоставена държавна помощ по смисъла на член 61, параграф 1 от Споразумението за ЕИП, както и
                        
                     
                           —
                        
                        
                           не е взел надлежно предвид факта, че продажбата се основава на договор с опция за закупуване.